ROMÂNIA

JUDEŢUL BISTRIŢA-NĂSĂUD

CONSILIUL JUDEŢEAN                           

HOTĂRÂRE 
privind aprobarea alipirii unor imobile situate în municipiul Bistrița, str.Păcii nr.2A, proprietate publică a judeţului Bistriţa-Năsăud
Consiliul Judeţean Bistriţa-Năsăud, întrunit în şedinţă extraordinară, în data de 15.07.2019, în prezenţa a 22 de consilieri judeţeni,
    Având în vedere:
· Referatul de aprobare nr.IX/13664 din 10.07.2019 al Preşedintelui Consiliului Judeţean Bistriţa-Năsăud;
· raportul comun nr.II/13667 din 10.07.2019 al Direcţiei economice, Direcției administrație locală și Arhitectului șef din cadrul Consiliului Județean Bistrița-Năsăud; 
· prevederile art.858, art.879 alin.(1) şi alin.(5), art.880 din Legea nr.287/2009 privind Codul civil, republicată, cu modificările şi completările ulterioare;
· prevederile art.25 din Legea nr.7/1996 Legea cadastrului şi a publicităţii imobiliare, republicată, cu modificările și completările ulterioare;
· prevederile art.23 lit.e), art.31, art.131 alin.(1), art.132 alin.(1), alin.(2), art.134, art.135 alin.(1) lit.b) și alin.(3) din Anexa la Ordinul directorului general al Agenției Naționale de Cadastru și Publicitate Imobiliară nr.700/2014 privind aprobarea Regulamentului de avizare, recepție și înscriere în evidențele de cadastru și carte funciară, cu modificările și completările ulterioare;
· Hotărârea Consiliului local al municipiului Bistrița nr.66/2019 privind aprobarea transmiterii imobilului teren în suprafață de 200 mp, situat în municipiul Bistrița, str.Păcii nr.2, identificat în C.F. 83291, nr.top :93/41/2, din proprietatea publică a municipiului Bistrița în proprietatea publică a județului Bistrița-Năsăud, înregistrată la Consiliul Județean Bistrița-Năsăud cu nr.II/7969 din 02.05.2019;
· Extrasul nr.30596 din 31.05.2019 al Cărții funciare nr.73314 Bistrița;
· Extrasul nr.29607 din 31.05.2019 al Cărții funciare nr.84357 Bistrița;
· Referatul de admitere alipire imobile referitor la cererea înregistrată sub nr.35959/02.07.2019 emis de către Oficiul de Cadastru și Publicitate Imobiliară Bistrița-Năsăud–Biroul de Cadastru și Publicitate Imobiliară Bistrița, înregistrat la Consiliul Județean Bistrița-Năsăud sub nr.II/13547/10.07.2019;
· avizul nr.IA/13922 din 12.07.2019 al Comisiei de administraţie;

· avizul nr.IA/13933 din 12.07.2019 al Comisiei economice;
În temeiul prevederilor art.173 alin.(1) lit.c), art.181 alin.(1), art.182 alin.(1) și alin.(3) coroborat cu art.139 alin.(3) lit.g), art.196 alin.(1) lit.a), art.286 alin.(3) și art.289 alin.(4) din Ordonanța de urgență a Guvernului nr.57/2019 privind Codul administrativ,
HOTĂRĂȘTE:
Art.1 (1) Se aprobă alipirea unor imobile, situate în municipiul Bistrița, str.Păcii nr.2A, înscrise în Cartea funciară nr.73314 Bistrița și în Cartea funciară nr.84357 Bistrița, proprietate publică a județului Bistrița-Năsăud, conform documentaţiei cadastrale recepţionată de Oficiul de Cadastru și Publicitate Imobiliară Bistrița-Năsăud – Biroul de Cadastru și Publicitate Imobiliară Bistrița cu nr.35959/09.07.2019, prevăzută în Anexa care face parte integrantă din prezenta hotărâre.
(2) Prin alipirea imobilelor prevăzute la alin.(1), se formează un corp de proprietate nou identificat cu nr.cadastral: 84507, teren intravilan, în suprafaţă de 530 mp, având categoria de folosinţă: curţi construcţii - 330 mp, arabil - 200 mp; nr.cadastral: 84507-C1, spațiu administrativ, clădire în regim de înălțime parter, compusă din 11 birouri, 2 holuri, grup social, grup sanitar; suprafață construită desfășurată: 225 mp, anul construirii 1995.
Art.2 Prezenta hotărâre constituie titlu necesar Oficiului de Cadastru și Publicitate Imobiliară Bistrița-Năsăud – Biroul de Cadastru și Publicitate Imobiliară Bistrița pentru înscrierea în cartea funciară a imobilului rezultat prin efectuarea alipirii, conform art.1.
Art.3 Inventarul bunurilor care alcătuiesc domeniul public al județului Bistrița-Năsăud va fi actualizat în termen de 90 de zile, prin grija Direcției administrație locală.

Art.4 Prezenta hotărâre a fost adoptată cu un număr de 22 voturi ”pentru”.
Art.5 Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud.
Art.6 Prezenta hotărâre se comunică de către Serviciul juridic cu:
· Direcția economică;
· Direcţia administraţie locală;
· Instituţia Prefectului - judeţul Bistriţa-Năsăud.

      VICEPREȘEDINTE,                               Contrasemnează:

                 VASILE PUICA 

